Na podlagi šestega odstavka 118. člena Energetskega zakona (Uradni list RS, št. 17/14 in 81/15) Agencija za energijo izdaja

**A K T**

**o spremembah Akta o metodologiji za pripravo in ocenitev naložbenega načrta distribucijskega operaterja električne energije**

**[1. člen](https://www.uradni-list.si/glasilo-uradni-list-rs/vsebina/" \l "1. člen)**

V Aktu o metodologiji za pripravo in ocenitev naložbenega načrta distribucijskega operaterja električne energije (Uradni list RS, št. 97/14) se v PRILOGI III: Navodilo za izvedbo ekonomske ocene naložbenega načrta v Add a) pri pomenu oznake »WTP« črta besedilo »(<http://www.energetika-portal.si/statistika/>).«

Besedilo predzadnjega odstavka se spremeni tako, da se glasi:

»Podatka za WGO in WIO se pridobita na Informacijskem portalu energetika za zadnje celoletno obdobje, ki je dostopno.

Besedilo zadnjega odstavka se spremeni tako, da se glasi:

Podatka za CGO in CIO se pridobita na Informacijskem portalu energetika kot ceni za gospodinjstva in industrijo z vsemi prispevki in davki za zadnje celoletno obdobje, ki je dostopno na podatkovnem portalu pred izdajo naložbenega načrta.«

V Add b) se pomeni oznak »SAIDIprej «, »BDP« in »PE« spremenijo tako, da se glasijo:

»SAIDIprej kazalnik neprekinjenosti pred izvedbo naložb; upošteva se podatek iz zadnjega Poročila o kakovosti oskrbe z električno energijo za nenačrtovane dolgotrajne prekinitve (lastni vzroki) na posameznem območju distribucijskega sistema (min);

BDP bruto domači proizvod (EUR); upošteva se podatek za zadnje leto, ki je dostopen na spletnem portalu statističnega urada Republike Slovenije oziroma v letu, za katero je na razpolago tudi podatek o končni porabi električne energije v državi;

PE končna poraba električne energije v državi; upošteva se podatek na Informacijskem portalu energetika za zadnje leto, ki je na razpolago, oziroma v letu, za katero je na razpolago tudi podatek o bruto domačem proizvodu.«

**[KONČNA DOLOČBA](https://www.uradni-list.si/glasilo-uradni-list-rs/vsebina/" \l "PREHODNA IN KONČNA DOLOČBA)**

**[2. člen](https://www.uradni-list.si/glasilo-uradni-list-rs/vsebina/" \l "12. člen)**

Ta akt začne veljati naslednji dan po objavi v Uradnem listu Republike Slovenije.

Št. 18-75/2014-15/263

Maribor, dne 19. oktobra 2017

EVA 2017-2430-0058

Predsednica sveta

Agencije za energijo:

Ivana Nedižavec Korada l.r.